इंटेंस अवतार में सर्वाइव करती दिखीं एक्ट्रेस, 18 अगस्त को थिएटर्स में रिलीज होगी फिल्म
Nushrat Bharucha Starrer Akelli Teaser ‘अकेली’ का टीजर रिलीज हो चुका है। फिल्म के टीजर में नुसरत वॉर जोन में फंसी एक नाॅर्मल इंडियन लड़की के रोल में नजर आ रही हैं।
नुसरत भरुचा स्टारर फिल्म ‘अकेली’ का टीजर रिलीज हो चुका है। फिल्म के टीजर में नुसरत वॉर जोन में फंसी एक नाॅर्मल इंडियन लड़की के रोल में नजर आ रही हैं।
इसकी कहानी उनके किरदार के ही इर्द-गिर्द बुनी गई है जो अपने जीवन के लिए संघर्ष करता हुआ नजर आएगा। फिल्म 18 अगस्त को थिएटर्स में रिलीज होगी।
48 सेकंड के टीजर में दिखा डर का माहौल
48 सेकंड के इस टीजर में दिखाया गया है कि कई लड़कियों से भरा एक ट्रक किसी मिस्टीरियल लोकेशन पर पहुंच कर रुकता है।
इसी ट्रक से नुसरत और कई और लड़कियों को उतारकर कैद करके वॉर जोन में रखा गया है। इस कहानी का बैकड्रॉप इजराइल का हो सकता है। इस 48 सेकंड के टीजर में नुसरत डर के माहौल में सर्वाइव करती नजर आईं।
डायरेक्टोरियल डेब्यू करेंगे प्रणय मेशरम 
इस थ्रिलर ड्रामा फिल्म को प्रणय मेशरम ने डायरेक्ट किया है। यह उनकी डायरेक्टोरियल डेब्यू है जिसमें नुसरत सोलो लीड रोल में नजर आएंगी। स्टारकास्ट की बात करें तो यह फिल्म पूरी तरह से नुसरत के कंधों पर निर्भर है। उनके अलावा इसमें कोई और बड़ा नाम नहीं है।
‘छोरी’ में भी सोलो लीड थीं नुसरत
हालांकि, यह पहली बार नहीं है जब नुसरत किसी सोलो लीड रोल में नजर आ रही हों। इससे पहले 2021 में रिलीज हुई ‘छोरी’ में भी वो सोलो लीड थीं। यह सुपरहिट मराठी फिल्म ‘लपाछपी’ की रीमेक थी। फिल्म में नुसरत एक प्रेग्नेंट महिला के किरदार में नजर आई थीं।
कुछ खास नहीं रहीं नुसरत की पिछली फिल्में
नुसरत की पिछली कुछ फिल्मों की बात करें तो उन्होंने बॉक्स ऑफिस पर कुछ खास परफॉर्म नहीं किया है। उनकी पिछली फिल्में ‘हुड़दंग’, ‘जनहित में जारी’, ‘राम सेतु’ और ‘सेल्फी’ फ्लॉप रहीं।